mêdhar sabda malih, ngaturi uninga bilih nalika dintên Kêmis tanggal kaping 11 Juli 1935 wanci jam 2 siyang 30 mênit, artaka I K.P. Arya Panular, seda. Tumrap Narpawandawa bêtah sangêt, dening kecalan warga pangrèh ingkang nyêpêng arta kas, botên langkung pangrèh amung mêmuji mugi arwahipun Kangjêng Pangeran Arya Panular wau tinampèna ing ngayunaning Pangeran Ingkang Maha Kuwasa, kaapuntêna punapa sadosanipun, dene ingkang kapilih dados gêgêntosipun R.M.H.Mr. Kartadipura, parêpatan rujuk. Lêlajênganipun pangarsa ngandika bilih miturut agendha, parêpatan dalu punika badhe ngabsahakên pèngêtan parêpatan taunan kapêngkêr, sampun kawrat ing organ taun 1934 manawi para warga sampun anggalih lêrês, pèngêtan wau katêtêpakên, parêpatan mupakat.